**THIRRJE PËR APLIMIM PËR PROJEKTE KULTURORE, ARTISTIKE DHE SPORTIVE- BASHKIA DURRËS 2024**

Thirrja e Bashkisë Durrës për aplikim për projekte kulturore, artistike dhe sportive synon të mbështesë financiarisht me fondet e Bashkisë Durrës, projekt-propozime të paraqitura nga persona juridikë të regjistruar si OJF, individë, si edhe persona fizikë të regjistruar në QKB, të cilët kanë në objekt të veprimtarisë së tyre promovimin, mbrojtjen, ruajtjen, përcjelljen dhe digjitalizimin e artit, kulturës sportit dhe trashëgimisë kulturore.

**PRIORITETET E THIRRJES**

**Promovimi i artit, kultures, trashëgimisë kulturore dhe sportit përmes veprimtarive kulturore.**

Bashkia Durrës do të mbështesë projekte të cilat nxisin zhvillimin e jetës kulturore sportive në vend dhe bazohen në krijimtarinë artistike të individëve apo grupeve të individëvepër veprimtari dhe organizime të tilla si:

* Aktivitete kulturore në ambiente të hapura publike, të cilat përkojnë me periudhën e sezonit turistik nga data 1 Maj deri në 15 nëntor 2024;
* Koncerte, festivale, shfaqe të artit skenik bashkëkohor, të arteve pamore;
* Projekte kulturore, të cilat përcjellin vlerat e trashëgimisë kulturore të tilla si: artet e shfaqjes (muzika, kënga dhe vallja), rituale dhe festa, traditat e folura.
* Publikime në kuadrin e promovimit të artit dhe trashëgimisë të tilla si bibliografi, albume artistike, albume fotografike, mbi trashëgiminë kulturore, arkitekturën, etj.
* Organizimi i eventeve sportive, Promovimi i Vullnetarizmit, Integrimi i grupeve rinore dhe atyre të margjinalizuara.

**Promovimi i artit, kulturës dhe trashëgimisë kulturore përmes teknologjisë digjitale**

Bashkia Durrës do të mbështesë projekte të tilla si aplikacionet digjitale, turet virtuale, audio-guidat, krijimet multimediale, muzeun virtual, lojërat interaktive argëtuese dhe edukuese për fëmijë dhe shumë qasje të tjera të ngjashme.

Këto projekte duhet të jenë të ndërtuara me qëllimin e ofrimit të një mënyre inovative të mësimit dhe eksplorimit të kulturës dhe historisë sonë. Për ne, fëmijët e arsimit 9-vjeçar dhe gjimnazistët janë të ardhmja e vendit tonë, dhe programi ynë "Edukimi i dijes nëpërmjet kulturës" është një pjesë thelbësore e këtij vizioni.

Këto projekte jo vetëm që ndihmojnë në rritjen e interesit dhe angazhimit të fëmijëve në mësimin, por gjithashtu ndihmojnë në ruajtjen dhe promovimin e trashëgimisë sonë kulturore. Ne besojmë se mësimi duhet të jetë i frytshëm dhe i argëtueshëm, dhe këto projekte janë një hap i rëndësishëm drejt këtij qëllimi.

**Promovimi i industrive kreative**

**Bashkia Durrës është e përkushtuar për të nxitur dhe mbështetur industritë kreative të cilat përfshijnë arkitekturën, dizajnin, krijimtarinë multimediale, artet performuese, dhe shumë të tjera. Këto industri kreative flasin me gjuhën e kohës dhe janë një burim i pasur i inovacionit dhe shprehjes artistike. Ata ndihmojnë në forcimin e identitetit tonë kulturor dhe kontribuojnë në krijimin e mundësive të reja për angazhim dhe punësim në komunitetin tonë.**

**Industria kreative është një mjet i fuqishëm për të promovuar dhe ngritur artin dhe trashëgiminë kulturore. Ne besojmë në motoën "E ardhmja është në origjinë," duke theksuar rëndësinë e ruajtjes dhe zhvillimit të traditave tona kulturore dhe identitetit tonë, ndërsa eksplorojmë dhe inovojmë në fushat e reja artistike dhe kreative. Duke u mbështetur në krijuesit tanë dhe në sektorin kreativ, ne shpresojmë të ndihmojmë në ndërtimin e një të ardhme të pasur dhe të frytshme për komunitetin tonë dhe vendin tonë.**

**Promovimi i sportit**

Bashkia Durrës do të mbështesë projekte të cilat nxisin zhvillimin e jetës sportive në qytetin . Ne kemi një synim të qartë për të nxitur projekte të tilla si aplikacionet sportive, platformat e trajnimit ngjarjet sportive interaktive, infrastrukturën sportive të inovuar dhe qasje të tjera të ngjashme. Këto projekte të ndërtuara me qëllimin e ofrimit të një mënyre inovative të përmirësimit të aftësive sportive dhe promovimit të aktivitetit fizik. Për ne, sportistët e rinj dhe atletët janë të ardhmja e sportit dhe rekreatës sonë, dhe programi ynë "Nxitja e Sportit" është një pjesë thelbësore e këtij vizioni. Këto projekte jo vetëm që ndihmojnë në rritjen e interesit dhe angazhimit të sportistëve të rinj, por gjithashtu ndihmojnë në ruajtjen dhe promovimin e trashëgimisë sportive. Ne besojmë se sporti duhet të jetë i frytshëm dhe i argëtueshëm, dhe këto projekte janë një hap i rëndësishëm drejt kësaj qëllime.

**TIPOLOGJIA/LLOJET E VEPRIMTARIVE KULTURORE**

*\*Veprimtaritë kulturore të listuara më poshtë, janë shembujdhe aplikimet nuk kufizohen vetëm në këto lloje veprimtarish kulturore.*

* Programe edukimi dhe formimi, të cilat nxisin talentet e reja,të mbështetura në teknologjitë bashkëkohore.
* Ndërtim aplikacionesh që publikojnë informacione të trashëgimisë kulturore në formën e guidave digjitale dhe bazave të tëdhënave.
* Ndërtim aplikacionesh që publikojnë informacione të trashëgimisë kulturore në formë digjitale, për t’u përdorur si referencë në mësimdhënie, në funksion të promovimit të trashëgimisë kulturore dhe që ndikojnë në nxitjen e talenteve të reja.
* Veprimtari ku promovohen dhe mbështeten artistëte rinj, inovacioni dhe veprimtaritë krijuese.
* Organizimi i koncerteve, festivaleve, panaireve, shfaqjeve skenike bashkëkohore, kremtimeve për ngjarje historike të caktuara, turneve kulturore, shfaqjeve artistike.
* Veprimtari të cilat përcjellin vlerat e trashëgimisë kulturore të tilla siartet e shfaqjes- muzika, vallja, dhe kënga, rituale dhe festa, traditat e folura etj.
* Digjitalizimi i produkteve kulturore, përfshirë fushën audio-vizuale;
* Zhvillimi i programeve të posaçme me studentët earteve, trashëgimisë kulturore, arkitekturës, antropologjisë, arkeologjisë, etj.
* Organizimi, zhvillimi dhe përmirësimi i platformave dhe faqeve web.
* Botimi i bibliografive, albumeve artistike, fotografike, vepravembi trashëgiminë kulturore, arkitekturën,etj.
* Organizimi i eventeve sportive, ngritja e kapacitetit në fushën e sportit.

**TIPOLOGJIA/LLOJET E VEPRIMTARIVE QË NUK FINANCOHEN**

* Projekte që kanë si synim punën përgatitore, studime, seminare, konferenca etj;
* Projekte në përkrahje të organizatave, organizimeve politike apo aktiviteteve të jashtëligjshme;
* Fonde për mbulim deficiti apo për shpenzime kapitale;
* Subvencionim i shpenzimeve financiare të organizimeve të tjera;
* Fonde për blerje toke, godine, zyre;
* Financim retroaktiv për projekte që janë në zbatim apo të përfunduara;
* Projekte jashtë zonës së mbulimit të projektit në fjalë;
* Blerje pajisjesh (përveç rastet kur ato janë të nevojshme për zbatimin e projektit dhe nuk kalojnë më shumë se 25 % të buxhetit të kërkuar(në raste të tilla pajisjet mbeten pronë e Bashkia Durrë, deri në momentin kur i dhurohen subjektit);
* Vepra artistike si, libra, filma etj, të cilat mbështeten dhe trajtohen nga institucionetë tjera.

**AFATET KOHORE DHE PERIUDHA E REALIZIMIT**

Thirrja do të qëndrojë e hapur : Nga data 13.10.2023 deri në datën 13.11.2023, ora 16:30

Periudha e realizimit të projekteve: gjatë gjithë vitit 2024.

**MËNYRA E APLIKIMIT**

Dokumentacioni dorëzohet në rrugë postare në Zyrën e mardhënieve me Publikun ose me email zyrtar: Info@durres.gov.al

**VIZIBILITETI**

Aplikantët e mbështetur financiarisht për një projekt kulturor duhet të evidentojnë në çdo rast në mënyrë të dukshme dhe të pranuar nga palët në kontratën që do të lidhet për këtë qëllim, përkrahjen financiare të Bashkisë Durrës.

**VËMENDJE !**

* Bashkia Durrës do të mbështesë financiarisht projekt-propozime të paraqitura vetëm nga individë, persona juridikë të regjistruar si OJF, persona fizikë të regjistruar në QKB , të cilët kanë në objekt të veprimtarisëpromovimin, mbrojtjen, ruajtjen, përcjelljen e digjitalizimin e artit, kulturës dhe trashëgimisë kulturore.
* Një subjekt nuk mund të paraqesë më shumë se një propozim në thirrjene vitit 2024.
* Në rast se gjatë zbatimit të projektit, vërtetohet se ka patur paraqitje të dokumentacionit të rremë, Bashkia Durrës do të kërkojë kthimin e plotë të shumës së akorduar.
* Aplikanti ka për detyrë të aplikojë objektivat, prioritetet dhe garancitë e vizibilitetit në përputhje me rregullat e komunikimit dhe të vizibilitetit të Bashkisë Durrës.

**Shënim:** *Të gjitha ato projekte që do të aplikohen dhe që i përkasin të paktën një prej fushave prioritare, mund të kualifikohen për financim. Financimi do të bëhet në varësi të renditjes, pas vlerësimit të komisionit dhe fondeve në dispozicion, sipas parimit “derisa të mbarojnë fondet në dispozicion”.*

**DOKUMENTET BASHKËLIDHUR**

Aneks 1: Udhëzues

Aneks 2: Formulari i aplikimit

Aneks 3: Formulari i buxhetit

Aneks 4: Kalendari i aktiviteteve

Aneks 5: Lista e dokumenteve